हाड़ म्हीन्ने संगरांदी गी धमदेंह् जां धर्म-ध्याड़ा बी आखदे न। इस दिन लोक घड़े-कुन्नियां मनसदे न। ए राड़ें दा ध्यार ऐ। इस्सै दिनै कोला रुट्ट शुरू होई जन्दे न। इस्सै दिन इक मेला ग्रां राड़ा, तसील सांबा दे कोल कपलापीर दे आसन उप्पर लगदा ऐ। कपलापीर गुरू गेरखनाथें दा चेला हा। उसदी इत्थें गद्दी ऐ ते नुहाड़ी याद मनाने आस्तै मेला लगदा ऐ। आले-दुआले दे ग्रांएं चा मते लोक किट्टे होई जन्दे न। दूरा-दूरा बी लोक औंदे न। जिनें जातियें दा कपलापीर कुलदेव ऐ, उन्दी मेल बी लगदी ऐ। मेले दे परैंत इक छि’ज बी हुन्दी ऐ। मते सारे घोल होंदे न—पैह्‌लवानें दे दाऽ दिक्खने आले हुन्दे न।